Elsa Winckler lees voor uit 'Vreugde vir Larissa' | Maroela Media
Larissa Schoeman gaan Nederland toe om daar verder te studeer. Dan hoor sy die jong Chandré wie se aanrandingsaak sy vantevore behartig het, is vermoor. Larissa weet wie die skuldige is, en sal nie rus voor hy aan die pen ry nie. Noodgedwonge keer sy na Suid-Afrika terug.
By haar geliefde vriendin Reina en dié se man, Derek, word sy met Gideon, Derek se broer, gekonfronteer. Gideon is die een wat deur geheimsinnige nagmerries geteister word. Sal geregtigheid geskied en sal Larissa en Gideon saam vreugde kan vind?
Elsa Winckler is 'n gewilde skrywer van liefdesverhale. Sy het al die gesogte ATKV-Woordveertjie vir haar romanses gewen. Dit sluit Tussen jazz en rock, Te eenders, te anders en Liefde in laslap in.
Vreugde vir Larissa is die laaste in die gewilde McGregor-reeks ná 'n Brief vir Reina en 'n Belofte vir Bippie.
Luister hierbo na 'n voorlesing uit Vreugde vir Larissadeur Elsa Winckler. Die voorlesing word in samewerking met die skrywer en uitgewer moontlik gemaak. Neem kennis dat die voorlesing nie in 'n klankateljee opgeneem is nie, maar deur die skrywer self.
Lees hier 'n uittreksel uit Vreugde vir Larissa. Die uittreksel is goedgunstig deur Lux Verbi, 'n druknaam van NB-Uitgewers, verskaf.